Ángeles Flórez Peón
{{persona}}
'''Ángeles Flórez Peón''' {{nym}}, conocida como '''Maricuela''', foi una activista y escritora asturiana. Yera presidenta d'honor de les [[Mocedaes Socialistes d'Asturies]] y taba considerada como la última miliciana socialista española viva.<ref name=Necesitamos>{{cita publicación |url=https://www.publico.es/politica/maricuela-ultima-miliciana-socialista-necesitamos-izquierda-unida.html |títulu=Maricuela, la última miliciana socialista: 'Necesitamos una izquierda unida' |nome=Marta |apellíu=Nebot |work=[[Público (España)|Público]] |ubicación=Madrid |idioma=castellanu |fecha=2018-06-05 |fechaaccesu=2019-11-25}}</ref>

== Biografía ==
Ángeles Flórez Peón nació en [[Blimea]]'l 17 de payares de 1918.<ref name=Iglesias>{{cita web |url=https://www.fpabloiglesias.es/archivo-y-biblioteca/diccionario-biografico/biografias/6560_florez-peon-angeles |títulu=Flórez Peón, Ángeles |publicación=Pablo Iglesias Foundation |idioma=castellanu |fechaaccesu=25 de payares de 2019}}</ref> Entamó a trabayar a los 9 años fregando suelos. Cuando tenía 15 años perdió al so xermanu mayor Antonio, que foi asesináu xunto con otros 23 homes na represión de la [[Revolución de 1934|fuelga revolucionaria d'ochobre de 1934]] en [[Santa Marta Carbayín]].<ref name=superviviente>{{cita publicación |url=https://elpais.com/elpais/2018/06/05/mujeres/1528218688_313322.html |títulu=Maricuela, la última superviviente de la milicia socialista, tiene casi 100 años |nome=Gabriela |apellíu=Martínez |editorial=[[El País]] |idioma=castellanu |fecha=2018-06-06 |fechaaccesu=2019-11-25}}</ref> Esti eventu llevóla a xunise a les [[Mocedaes Socialistes d'Asturies]] en 1936, y depués del golpe d'Estáu de xunetu de 1936, convirtióse en miembru de la milicia en [[Cualloto]]. Tamién foi enfermera nun hospital de campaña en [[Xixón]]. El so [[nomatu|nomatu de guerra]], Maricuela, fai referencia al personaxe principal d'una obra de teatru de Jacinto Sánchez de 1934 titulada ''¡Arriba los pobres del mundo!'', na que Flórez actuó a los 17 años, cuando españó la [[Guerra Civil española]].<ref name=superviviente/><ref>{{cita publicación |url=https://www.eldiario.es/sociedad/Milicianas-Guerra-Civil-dinamitar-fronteras_0_536846599.html |títulu=Maricuela, una de las últimas milicianas vivas: 'Luchábamos para defender la República y nos la robaron' |nome=Marta |apellíu=Borraz |editorial=[[eldiario.es]] |idioma=castellanu |fecha=16 de xunetu de 2016 |fechaaccesu=25 de payares de 2019}}</ref>

Flórez foi detenida n'ochobre del 1937 y primeramente condergada a 15 años de prisión, anque darréu amenorgóse a 9 años. En mayu de 1938 foi treslladada a la prisión de Saturrarán en [[Gipuzkoa]], onde permaneció hasta que foi puesta en llibertá condicional n'agostu del 1941. Moró mientres un tiempu en [[Barakaldo]], onde vivía la so hermana, y depués coló pa [[Uviéu]] y [[L'Entregu]], onde trabayó primero n'un [[chigre]] y depués nuna farmacia.<ref name=Iglesias />

En 1946, Flórez casó con [[Graciano Rozada Vallina]], quien participó na reorganización del [[Partíu Socialista Obreru Español]] (PSOE) y la [[Unión Xeneral de Trabayadores]] (UXT) d'[[Asturies]]. Por cuenta de la so implicación nestos procesos, Rozada decidió escapar a [[Francia]] n'agostu del 1947 a riesgu de ser detenida. Flórez y la so fía axuntáronse con él en marzu de 1948, depués de tar arreyaos na muerte d'un grupu de guerrilleros. Permaneció políticamente activa nel exiliu y participó nel VII Congresu del PSOE en 1958.<ref name=Iglesias/><ref>{{cita publicación |url=https://www.foroporlamemoria.info/2013/04/angeles-florez-peon-miliciana-durante-la-guerra-civil-y-exiliada-en-francia/ |títulu=Ángeles Flórez Peón, miliciana durante la Guerra Civil y exiliada en Francia |editorial=[[La Nueva España]] |idioma=castellanu |fecha=2013-04-17 |fechaaccesu=2019-11-25 |via=Federación Estatal de Foros por la Memoria}}</ref>

Tornó a España en 1960 pa visitar a la so familia y foi detenida en llegando a la frontera, anque se-y dexó siguir la so visita a Asturies y depués volver a Francia. En 2003, el so home finó en [[Saint-Éloy-les-Mines]], y ella tornó un añu dempués a Asturies, instalándose en Xixón, onde s'incorporó a les Mocedaes Socialistes d'Asturies a entamos de 2013.<ref name=Iglesias/>

En 2014, a los 95 años, Flórez empezó a utilizar la rede social [[Facebook]] pa compartir les sos idees y opiniones polítiques.<ref name=cuelgo>{{cita publicación |url=https://verne.elpais.com/verne/2016/10/28/articulo/1477638050_050938.html?rel=mas |títulu=Fui miliciana en la Guerra Civil y a los 97 años cuelgo mis opiniones políticas en Facebook |nome=Ángeles |apellíu=Flórez Peón |editorial=[[El País]] Verne |idioma=castellanu |fecha=2016-10-29 |fechaaccesu=2019-11-25}}</ref> Amás, p'ayudar a caltener la historia d'esa dómina y la so xeneración, en 2013 publicó ''Memorias de Ángeles Flórez Peón 'Maricuela''', na qu'arrexuntó testimonios de la Revolución de 1934 y la Guerra Civil.<ref>{{cita publicación |url=https://www.lne.es/cuencas/2013/06/08/angeles-flores-peon-libro-historia/1424579.html |títulu=Ángeles Flores Peón: 'Mi libro es una historia de amor a la libertad y compromiso político' |trans-title=Ángeles Flores Peón: 'My Book is a Story of Love for Freedom and Political Commitment' |nome=J. A. |apellíu=Vega |editorial=[[La Nueva España]] |ubicación=L'Entregu |idioma=castellanu |fecha=2013-06-08 |fechaaccesu=2019-11-25}}</ref> En 2018, presentó un llibru de les sos memories, ''Las sorpresas de Maricuela'', na [[Feria del Llibru de Madrid]].<ref name=superviviente />

== Reconocencies ==
N'ochobre de 2016, el Club de les 25 fizo un homenaxe a Ángeles Flórez, dándo-y un premiu por "la so defensa de la llibertá y la democracia", que recibió de manes de la direutora de ''[[Diario 16]]'' [[Cristina Fallarás]].<ref>{{cita publicación |url=https://www.lavanguardia.com/de-moda/20161026/411342707913/premios-mujeres-feminismo-club-de-las-25.html |títulu=El Club de las 25 entrega sus premios anuales a la lucha femenina y la defensa de la igualdad |nome=Carmen |apellíu=López Álvarez |work=[[La Vanguardia]] |idioma=castellanu |fecha=26 d'ochobre de 2016 |fechaaccesu=25 de payares de 2019}}</ref> L'asociación feminista entrega añalmente estos premios coles mires de "asoleyar a les muyeres y les sos problemes". Otres gallardionaes fueron la periodista [[Pepa Bueno]] y la escritora [[Almudena Grandes]].<ref>{{cita publicación |url=https://diario16.com/el-club-de-las-25-premia-a-pepa-bueno-almudena-grandes-y-maricuela-entre-otras/ |títulu=El Club de las 25 premia a Pepa Bueno, Almudena Grandes y Maricuela, entre otras |nome=Alejandra de la |apellíu=Fuente |work=[[Diario 16]] |idioma=castellanu |fecha=25 d'ochobre de 2016 |fechaaccesu=25 de payares de 2019 |archiveurl=https://web.archive.org/web/20200225202359/https://diario16.com/el-club-de-las-25-premia-a-pepa-bueno-almudena-grandes-y-maricuela-entre-otras/ |archivedate=2020-02-25 }}</ref> El 21 d'ochobre de 2017, Flórez recibió'l Gallardón Pozu Fortuna, un honor qu'añalmente da l'Asociación Foru Pozu Fortuna en collaboración col conceyu de [[Mieres]] a "aquelles persones, organizaciones o entidaes que s'estremaren na consecución d'aiciones o obres que sofiten los valores d'humanidá, llibertá, solidaridá, paz y defensa de los derechos humanos".<ref>{{cita web |url=http://www.mieres.es/cultura/concursos-certamenes-premios/galardon-pozu-fortuna/ |títulu=Galardón Pozu Fortuna |idioma=castellán |fechaaccesu=25 de payares de 2019 |urlarchivu=https://web.archive.org/web/20211018110325/https://www.mieres.es/cultura/concursos-certamenes-premios/galardon-pozu-fortuna/ |fechaarchivu=2021-10-18 }}</ref> La entrega de premios tuvo llugar pela redolada del pozu de Mieres, onde s'atopa una de les fueses comunes más grandes d'Asturies.<ref>{{cita publicación |url=https://www.lne.es/cuencas/2017/10/22/angeles-florez-peon-maricuela-quiero/2181579.html |títulu=Ángeles Flórez Peón, 'Maricuela': 'Quiero que la izquierda se una para ganar todos' |nome=C. M. |apellíu=Basteiro |editorial=[[La Nueva España]] |ubicación=Mieres |idioma=castellán |fecha=22 d'ochobre de 2017 |fechaaccesu=25 de payares de 2019}}</ref>

== Obres ==
* 2013 – ''Las sorpresas de Maricuela.'' Ediciones Trea. Xixón. ISBN 9788497047104.
* 2018 – ''Memorias de Ángeles Flórez Peón «Maricuela»''. [[Fundación Pablo Iglesias]].

== Referencies ==
{{llistaref}}

== Enllaces esternos ==
{{traducíu ref|en|Ángeles Flórez Peón|1028623363}}
{{enllaces persona}}

{{NF|1918|2024|Florez Peon, Angeles}}
[[Categoría:Políticos y polítiques d'Asturies]]
[[Categoría:Socialistes d'Asturies]]
[[Categoría:Activistes polos derechos humanos]]
[[Categoría:Persones de Samartín del Rei Aurelio]]
[[Categoría:Políticos y polítiques del Partíu Socialista Obreru Español]]
Ángeles Flórez Peón , conocida como Maricuela, foi una activista y escritora asturiana. Yera presidenta d'honor de les Mocedaes Socialistes d'Asturies y taba considerada como la última miliciana socialista española viva.

 Biografía 
Ángeles Flórez Peón nació en Blimea'l 17 de payares de 1918. Entamó a trabayar a los 9 años fregando suelos. Cuando tenía 15 años perdió al so xermanu mayor Antonio, que foi asesináu xunto con otros 23 homes na represión de la fuelga revolucionaria d'ochobre de 1934 en Santa Marta Carbayín. Esti eventu llevóla a xunise a les Mocedaes Socialistes d'Asturies en 1936, y depués del golpe d'Estáu de xunetu de 1936, convirtióse en miembru de la milicia en Cualloto. Tamién foi enfermera nun hospital de campaña en Xixón. El so nomatu de guerra, Maricuela, fai referencia al personaxe principal d'una obra de teatru de Jacinto Sánchez de 1934 titulada ¡Arriba los pobres del mundo!, na que Flórez actuó a los 17 años, cuando españó la Guerra Civil española.

Flórez foi detenida n'ochobre del 1937 y primeramente condergada a 15 años de prisión, anque darréu amenorgóse a 9 años. En mayu de 1938 foi treslladada a la prisión de Saturrarán en Gipuzkoa, onde permaneció hasta que foi puesta en llibertá condicional n'agostu del 1941. Moró mientres un tiempu en Barakaldo, onde vivía la so hermana, y depués coló pa Uviéu y L'Entregu, onde trabayó primero n'un chigre y depués nuna farmacia.

En 1946, Flórez casó con Graciano Rozada Vallina, quien participó na reorganización del Partíu Socialista Obreru Español (PSOE) y la Unión Xeneral de Trabayadores (UXT) d'Asturies. Por cuenta de la so implicación nestos procesos, Rozada decidió escapar a Francia n'agostu del 1947 a riesgu de ser detenida. Flórez y la so fía axuntáronse con él en marzu de 1948, depués de tar arreyaos na muerte d'un grupu de guerrilleros. Permaneció políticamente activa nel exiliu y participó nel VII Congresu del PSOE en 1958.

Tornó a España en 1960 pa visitar a la so familia y foi detenida en llegando a la frontera, anque se-y dexó siguir la so visita a Asturies y depués volver a Francia. En 2003, el so home finó en Saint-Éloy-les-Mines, y ella tornó un añu dempués a Asturies, instalándose en Xixón, onde s'incorporó a les Mocedaes Socialistes d'Asturies a entamos de 2013.

En 2014, a los 95 años, Flórez empezó a utilizar la rede social Facebook pa compartir les sos idees y opiniones polítiques. Amás, p'ayudar a caltener la historia d'esa dómina y la so xeneración, en 2013 publicó Memorias de Ángeles Flórez Peón 'Maricuela''', na qu'arrexuntó testimonios de la Revolución de 1934 y la Guerra Civil. En 2018, presentó un llibru de les sos memories, Las sorpresas de Maricuela, na Feria del Llibru de Madrid.

 Reconocencies 
N'ochobre de 2016, el Club de les 25 fizo un homenaxe a Ángeles Flórez, dándo-y un premiu por "la so defensa de la llibertá y la democracia", que recibió de manes de la direutora de Diario 16 Cristina Fallarás. L'asociación feminista entrega añalmente estos premios coles mires de "asoleyar a les muyeres y les sos problemes". Otres gallardionaes fueron la periodista Pepa Bueno y la escritora Almudena Grandes. El 21 d'ochobre de 2017, Flórez recibió'l Gallardón Pozu Fortuna, un honor qu'añalmente da l'Asociación Foru Pozu Fortuna en collaboración col conceyu de Mieres a "aquelles persones, organizaciones o entidaes que s'estremaren na consecución d'aiciones o obres que sofiten los valores d'humanidá, llibertá, solidaridá, paz y defensa de los derechos humanos". La entrega de premios tuvo llugar pela redolada del pozu de Mieres, onde s'atopa una de les fueses comunes más grandes d'Asturies.

 Obres 
 2013 – Las sorpresas de Maricuela. Ediciones Trea. Xixón. ISBN 9788497047104.
 2018 – Memorias de Ángeles Flórez Peón «Maricuela»''. Fundación Pablo Iglesias.

 Referencies 

 Enllaces esternos 

Categoría:Políticos y polítiques d'Asturies
Categoría:Socialistes d'Asturies
Categoría:Activistes polos derechos humanos
Categoría:Persones de Samartín del Rei Aurelio
Categoría:Políticos y polítiques del Partíu Socialista Obreru Español